Samu Sirkan joulutervehdys

Samu Sirkan joulutervehdys (engl. From All of Us to All of You) on Disneyn piirrettyjen elokuvien kooste alkujaan vuodelta 1958. Ohjelma on alun perin 19. joulukuuta 1958 esitetty jakso sarjasta Disneyn ihmeellinen maailma. Kokoelmassa on sekä lyhyitä animaatiotarinoita, joista osa vaihtelee ohjelman valmistusvuoden mukaan, että otteita pidemmistä Disney-elokuvista. Ohjelmaan on myös lisätty näyteotos kyseisen vuoden Disney-animaatiouutuudesta.

Samu Sirkan joulutervehdys on kuulunut perinteiseen joulunpyhien televisio-ohjelmistoon muun muassa Suomessa, Ruotsissa, Tanskassa ja Norjassa usean vuosikymmenten ajan. Suomessa viime vuosina sitä on esitetty jouluaattoisin MTV3-kanavalla. Ensimmäisen kerran Samu Sirkan joulutervehdys esitettiin Suomen televisiossa vuonna 1978 Yleisradion ohjelmistossa. Sitä esitettiin joka joulu aina vuoteen 1983 asti. Vuonna 1991 ohjelma palasi Suomen televisioon joka jouluiseksi traditioksi, jota ensin esitettiin Kolmoskanavalla ja myöhemmin MTV3-kanavalla.

Ruotsissa nousi kohu vuonna 2012, kun vuosikymmeniä esitetystä versiosta poistettiin rasistiseksi koettu katkelma jossa esiintyi tummaihoinen nukke.

Lähteet

Aiheesta muualla
 Nordic Quack. Sweden's bizarre tradition of watching Donald Duck cartoons on Christmas Eve. By Jeremy Stahl. Slate.com
 From All of Us to All of You in Christmas Specials Wiki

Disneyn animaatioelokuvat
Jouluohjelmat